

**Európsky týždeň**

**boja proti drogám**

**16. – 22. november 2020**

* **pripomíname si ho vždy tretí novembrový týždeň už od roku 1998**

**Droga:**

* **droga je akákoľvek látka, ktorá je po vstupe do živého organizmu schopná pozmeniť jednu alebo viac jeho funkcií,**
* **droga pôsobí priamo alebo nepriamo na centrálny nervový systém, ovplyvňujú myseľ, vôľu a úsudok užívateľa**
* **drogová závislosť:**

**= je duševný a telesný stav vyplývajúci zo vzájomného pôsobenia medzi živým organizmom a drogou, je charakterizovaný zmenami správania,**

**= náklonnosť k tomuto nebezpečenstvu môže vzniknúť už v detskom či dospievajúcom veku**

**= je vážnym spoločenským a zdravotným problémom**

**Alkohol:**

* **je drogou č. 1 na Slovensku**
* **spoločnosť ho vo veľkej miere toleruje aj napriek skutočnosti, že spôsobuje mnohé zdravotné a sociálne poškodenia**
* **abúzus alkoholu (nadmerná konzumácia) a alkoholová závislosť patria medzi najzávažnejšie medicínske a spoločenské problémy**
* **alkohol v malých dávkach negatívne ovplyvňuje pozornosť, koordináciu pohybov, reakčné schopnosti človeka**
* **vyššie dávky vedú k výpadkom pamäti či agresivite**
* **jeho dlhotrvajúce užívanie a závislosť od alkoholu môžu zapríčiniť vznik a rozvoj závažných zdravotných problémov ako sú poškodenie centrálneho nervového systému, rôzne druhy rakoviny, gastritída, cirhóza pečene** **a úrazy**

